Hun var topscorer ved VM i 2005 og en af verdens bedst betalte kvindelige håndboldspillere. I dag har Tanja Logvin flyttet håndboldkarrieren fra store internationale topklubber, til 2. divisionsholdet Team Vesthimmerland; nu er det nemlig datterens håndboldfremtid der skal fokuseres på. - Jeg synes hendes tid er kommet nu. Jeg bliver her med hende i Danmark, siger Tanja Logvin. Datteren Kristina Logvin spiller på Aalborg DH's U16 hold. Hun er allerede blevet spået en lovende fremtid, og hun oplever ofte hvordan efternavnet forpligter. - Det er hårdt, fordi mennesker forventer meget af mig. Men det er også godt for mig, for så kan jeg blive bedre og bedre, og jeg vil blive bedre end min mor, siger hun til TV2/Nord. Lørdag fulgte Kristina Logvin med fra sidelinjen, da Tanja Logvin og Team Vesthimmerland spillede mod Aalborg HK. Team Vesthimmerland vandt kampen med cifrene 39-32.

Referat:
Den tidligere verdensstjerne Tanja Logvin, har trukket sig tilbage fra håndboldens top, og fokuserer nu på at hjælpe hendes datter, der spiller i Aalborg DH.